OpenLLM-France/wikimedia huggingface dataset:
# Koldo Zabala

Koldo Zabala Pagazaurtundua (Getxo, Bizkaia, 1935eko abenduaren 21a - 2014ko uztailaren 13a) dantzaria eta koreografoa izan zen.

## Bizitza

1936ko Gerraren ondorioz, familiak Biarritzera ihes egin zuen. Koldo bere amarekin itzuli zen Bizkaira 1942an, baina 1946an berriz Biarritzera itzuli zen, orduko hartan behin betiko. Orduan berraurkitu zituen 6 anai-arrebetariko batzuk eta aita, berriki Gurseko presondegitik askatua.
1947tik Oldarra dantza taldean egonda, Koldok 1953an dantzari klasiko bihurtzea erabaki zuen. Parisera joan zen formatzera hango dantza-maisu handienekin, lehenik Alexandre Volininerekin eta ondotik Yves Brieux-Ustaritzekin. 1955an, Biarritzera itzulita, Oldarra Euskal Baleten zuzendari artistikoa izan zen 1982 arte. Aldi berean Yves Brieux-Ustaritz maisuaren klaseak jarraitzen zituen. 1982an, dantza klasiko irakasle izatera igaro eta, Baionako Kontserbatorioan sartu zen. Oldarrako koreografia eta balet maisu izaten jarraitu zuen, 1986 arte profesional gisa, eta gero boluntario. Dantzari agertu zen Itsasun, Enbataren 50. urteurrenarengatik 2013ko martxoan. 2011an ere dantzari izan zen Mizel Thereten Oroitzen naiz dantza proiektuan, Jean Nesprias eta Philippe Oihanbururen ondoan.

## Erreferentziak

* ↑ «Koldo Zabala dantzaria hil da», Berria, 2014-07-01.
* ↑ «Koldo Zabalaren azken dantza», EKE, 2014-07-15
* ↑ «Koldo Zabala dantzaria hil da», Iparraldeko Hitza, 2014-07-15
* Datuak: Q17430103
# Koldo Urtiaga

Koldo Urtiaga (Santurtzi, Bizkaia, 1957) Santurtziko traineruko patroi handiena izan da, besteak beste Kontxako 2 Bandera eta Espainiako 3 Txapelketa irabazi zituen 70. hamarkadaren bukaeran.

## Kirol ibilbidea
### Soteraren gidari: 1975-1981

Joseba Urtiaga Santurtziko entrenatzailea zela, bere 18 urteko semea ezarri zuen Soteraren txopan 1975ean. Hurrengo Santurtzi Kontxako 3. postua eskuratu ondoren Ibaizabalen jokatzen ziren bi estropada handiak irabazi zituen, Nerbioiko Sari Handia eta El Corte Ingles Bandera. Honek bizkaitarren aroari hasiera emateaz gain (hurrengo 6 urteetan Santurtzi eta Kaikuk dena irabazi baitzuten) ekintzarik ezagunena Koldo Urtiagak ikurriña ateratzearena izan zen, Reala eta Athletiken arteko derbi famatua izan baino hilabete batzuk lehenago.
1977an jokaturiko 9 estropadatatik 6 irabazi zituen, Kontxako bandera eta Espainiako txapelketa barne. Kontxako Bandera irabazten zuen patroirik gazteena bihurtu zen Koldo Urtiaga. 1978an Kaikuren itzalean egotea tokatu zitzaion baina 1979a berriz ere Santurtziren urtea izan zen, hamabost estropadatatik 11 irabazita. 1980 denboraldia ere bikain hasi zuen eta Espainiako txapelketararte estropada gehienak irabazi zituen. Abuztuaren bukaeratik aurrera ordea Kaiku nagusitu zitzaion eta bigarren postuarekin konformatu behar izan zuen.
1981 urtea izan zen Koldo Urtiagak Santurtzi egin zuen azken urtea. Estropada garrantzitsu pare bat irabazi zituen, Santurtzirena kontsideratzen zen Zarauzko Ikurrina esate baterako baina denborale baten ondorioz Kontxara ez sailkatzeak aro bati bukaera eman zion. Bitxikeria bezala aipatu behar da Kontxarako Santurtziren bigarren taldea, Karmeleko Ama, sailkatu zela.

### Hainbat taldetako patroi

1983an Zierbenara joan zen. Bi denboraldi egin zituen bertan eta Corte Ingles banderako bizkaitarren promozio estropada irabazi zuen. Ordutik aurrera urte askotako etenaldia etorri zen.
1995 eta 1996an Raspas del Embarcadero taldean aritu zen. Bi urteetan Euskal Ligarako sailkatzea lortu zuen. Lehenengoan 11.a izan zen eta bigarrenean 8. postuan amaitu zuen. Bere ibilbidea bukatzeko 2000an Algortan aritu zen eta 2002an Astilleron Jose Manuel Franciscoren laguntzaile.
Hauek dira hurrenez hurren Koldo Urtiaga arituriko taldeak. Datuak falta dira.
| Taldea | Urteak |
| Santurtzi | 1975-1981 |
| Zierbena | 1983-1984 |
| Raspas del Embarcadero | 1995-1996 |
| Algorta | 2000 |
| Astillero | 2002 |

## Palmaresa

* Kontxako Bandera (2): 1977 eta 1979.
* Espainiako Traineru Txapelketa (3): 1977, 1979 eta 1980.
* Bizkaiko Traineru Txapelketa (2): 1979 eta 1981.
* Bandera nagusiak:
** Nerbioiko Sari Handia (3): 1976, 1977 eta 1979.
** El Corte Ingles Bandera (3): 1976, 1977 eta 1979.
** Zarauzko Ikurrina (3): 1979, 1980 eta 1981.
* Datuak: Q16518026
# Koldobike Natxitube

Koldobike Natxitube Gametxogoikoetxea (Elantxobe, 1912ko maiatzaren 19 – 1995eko maiatzaren 27a) Bilboko Eskola Normalean irakasle titulua atera ondoren maistra ibili zen Aldundiaren auzo-eskoletan eta Errotatxuetako ikastolan.

## Biografia

Elantxoben jaio zen, 1912eko maiatzaren 19an. Bilboko Eskola Normalean irakasle titulua atera eta maistra ibili zan Aldundiaren auzo-eskoletan eta 1932an hasita Errotatxuetako ikastolan, Rosario Olazabal maistrarekin batera; eskola hau Eusko Ikastola Batza erakundeak bultzatuta sortu zen. Eta Bilboko zenbait ume ikasi zuten bertan euskara eta euskal kultura; tartean Edurne Egino, Udaberri Galduan blogean kontatzen duenez. Abestiak, dantzak eta kontatzen kantazen zuten Arriendar Miren moduko irakasleekin.
Gerraren hasieran, 1937an, irakasle gisa lagundu zien Belgikara eraman zituzten gerrako haurrei. Hainbat urtez Bruselan bizi izan zen Garbiñe eta Miren ahizplekin batera. Itzuli ondoren, ez zioten lan egiten utzi, baina Madrilen bizi ziren haur euskaldunei euskara eskolak eman zizkien.
Jose Ramon Rementeriarekin ezkondu zen eta hiru seme-alaba izan zituzten; Joseba, Nerea e Ibon.

## Bibliografia

* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". Euskal Herriko Unibertsitatea, 2012 , 255.or.

## Erreferentziak

* ↑ Orrantia, Josi Sierra. (2009-03-26). Udaberri Galdua: Edurne Egino Bilbokoa. (Noiz kontsultatua: 2017-03-26).
* 1 2 «José Ramón Rementeria y la carretera de los bermeanos en Otxandio (1936-1937)» Euskal kultura (Noiz kontsultatua: 2023-05-18).

## Kanpo loturak

* Magisteritza eskolako Memorian aipamena, 43, 49, 79 orrialdetan
* Datuak: Q29039042
# Koldo Zuazua

Koldo Zuazua Álvarez (Donostia, 1971) gipuzkoar zinema ekoizlea da.
Arkitektura ikasi zuen Venezian eta Donostian, eta gero ekoizpen espezialitatean diploma lortu nuen ECAMen. 1999an Ramón Salazarren Hongos bere lehen film laburra ekoitzi zuen, askotan saritua izan zena. Ondoren, Luis Cerveroren Taxidermia (2000), Alcalá de Henaresko Zinemaldian saritu zutena, eta Francisco Plazaren Puzzles (2000) ekoitzi zituen. Pasaian Kowalski Films ekoiztetxea sortu zuen.
2017an Sade Saria irabazi zuen.

## Erreferentziak

* ↑ Berria
* ↑ fomentosansebastian.eus
* ↑ aunamendi.eusko-ikaskuntza.eus
* ↑ «El productor donostiarra Koldo Zuazua recoge "abrumado y agradecido" el IV Premio Sade en San Sebastián» La Vanguardia 2017-09-14.

## Kanpo estekak

* Datuak: Q83940019
# Koldo Zubeldia

Koldo Zubeldia Mendizabal (Zaldibia, Gipuzkoa, 1957ko ekainaren 4a - ib., 2022ko urriaren 2a) euskal idazlea, itzultzailea eta poeta izan zen. 2009an parte hartu zuen lehen aldiz HATSAREN POESIA poema-liburuan, eta geroztik urtero parte hartu du Hatsa Elkarteak ateratzen duen liburuan.

## Lanak
### Poesia

* Alarmatxo ahantzia (2005, Erroteta)
* Sentimenduen erresuma (2007)
* Ehotako fantasien errota (2008)
* Txirotasunean eta lehorte haundi baten zentzuen eta sentimentuen erreinua (2009, Erroteta)
* Aralar, gogoko iturri (2011, Erroteta)
* Antologia II (2013, Erroteta)
* Harriaren tasunak (2018, egilea editore)

## Erreferentziak

* ↑ «Esquelas y Necrologicas | Zaldibia | Koldo Zubeldia Mendizabal | diariovasco.com» canales.diariovasco.com (Noiz kontsultatua: 2023-10-30).

## Kanpo estekak

* Koldo Zubeldia literaturaren zubitegian
* Datuak: Q12261547
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Koldobika Jauregi

Koldobika Jauregi hauetako bat izan daiteke:
* Koldobika Jauregi edo Luis de Jauregi, Jautarkol, idazle errenteriarra (1896-1971).
* Koldobika Jauregi, eskultore alkizarra (1959-2024).
# Koldobika Jauregi (idazlea)

Koldobika Jauregi Etxenagusia (Errenteria, Gipuzkoa, 1896ko ekainaren 21a - Zarautz, Gipuzkoa, 1971ko otsailaren 2a) euskal idazlea. Jautarkol ezizenez da ezaguna. Bere ezizena sabindarren izen sistemari dagokion Jauregi´tar Koldobika kontrakziotik dator.

## Biografia

Comillasen egin zituen apaiz ikasketak. Euskaltzain urgazlea izan zen. Irugarrengo Prantziskotarra, Zeruko Argia, Yakintza, Euzko Gogoa, Euskal-Esnalea, Ekin, eta Bertsolariya aldizkarietan eta El Día egunkarian eman zituen argitara bere idazlan eta olerki gehienak. 1929an Biozkadak olerki bilduma eman zuen argitara. Gerra aurreko olerkari belaunaldian sartua izan da Lizardi, Lauaxeta, Loramendi eta Orixerekin batera. Espainiako Gerra Zibilean erbesteratu behar izan zuen. 1958an Euskal Herrira itzuli eta Zarautzen bizi izan zen hil arte, fraideen kaperau. Hitz lauz, gerra aurretik, Egiazko edertasuna (1923, ipuin luzea) eta Ipuiak (1924) argitaratu zituen, eta gerraren ondoren, berriz, bi saiakera: «Loramendi» olerkaria, aren garai barruan ikusia ta aztertua (1959) eta Xenpelar bertsolaria (1958). Camilo José Celaren Pascual Duarte´ren sendia itzuli zuen euskarara. Zarautzen bere omenezko kale bat dago.

## Lanak
### Narrazioa

* Egizko edertasuna. Ipuin luzea... (1923, Gaubeka Irarkola)
* Ipuiak (1924, Iñaki Deunaren Irarkola)
* Ipuiak (1953, Itxaropena)

### Poesia

* Biozkadak (1929, Ama-Birgiñaren Irarkola)

### Itzulpena

* Paskual Duarte'ren sendia, Camilo José Cela (Itxaropena, 1967).

### Biografia

* Xenpelar bertsolaria (1958, Itxaropena)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Luis Jauregi literaturaren zubitegian
* Datuak: Q4890116
* Multimedia: Jautarkol / Q4890116
# Juan Garaizabal

Juan Garaizabal (Madril, 1971ko martxoaren 20a) artista kontzeptual, eskultore eta grabatzailea da.
Artista polifazetikoa, marrazkiarekin, bideoartearekin, argi- eta soinu-instalazioekin ere esperientzia izan du. Nazioartean ezaguna da bere eskultura publiko monumentalengatik.
Hiri-memoriak (Urban Memories) proiektu pertsonalak egitura eskultorikoekin eta argiarekin desagertutako elementu arkitektonikoak berreskuratzen ditu, historikoki esanguratsuak diren hiri-hutsuneak betez.

## Ibilbidea

Marrazketa ikasi zuen IB 67an, Madrilen, eta goi-mailako ikasketak egin zituen CESEMen, Reimsen eta Frantzian. Sorkuntza-hastapenak espazioak eta loftak eraldatzearekin uztartu zituen, eta hainbat materialekin esperientzia hartu zuen. Gaur egungo etapan, Berlinen eta Madrilen artean lan egiten du espazio publikoei buruzko esku-hartze kontzeptualean.

## Instalazio publikoak

* 2006: Blosque de Flores, Valentzia, Espainia.
* 2007: Bukaresteko Hiri Memoria, Uranus Area. Noaptea Alba, Errumania. *2011: Archives Stairway. Pribatate collection. Connecticut, United States.'
* 2011: Archives Stairway. Connecticut, AEB.'
* 2012: Berlingo Hiri Memoria, Alemania.
* 2013: Memoria del GiardinoVenezia, Italia. Barbara Rose komisarioa.
* 2016: Miamiko Hiri Memoria; Habanako balkoia, Estatu Batuak.

## Bizitza pertsonala

1998 eta 2007 bitartean, Afrikatik Madrildik Lurmutur Hiriraino igaro zen hainbat etapatan. Gaur egun, Berlinen eta Madrilen bizi da eta lan egiten du, beste proiektu batzuetarako aldi baterako lantegiekin batera. Bi alabaren aita da.

## Erreferentziak

* ↑ El Pais
* ↑ TVE (Video
* ↑ Momentos de Gloria. .
* ↑ Descubrir el Arte
* ↑ Berliner Morgenpost
* ↑ La Vanguardia
* ↑ CNN (Video)

## Kanpo estekak

* Página web del artista
* Berliner Morgenpost
* ZDF (Video)
* El Universal
* L.A. Times
* ABC
* Huffington Post
* Descubrir el Arte
* el Nuevo Herald
* Miami New Times
* Latin American Herald Tribune
* Miami
* ABC Cultura
* Datuak: Q325698
* Multimedia: Juan Garaizabal / Q325698
# Juan Galindo (udalerria)

Juan Galindo Mexikoko udalerri bat da. Puebla estatuan kokatua dago. 2010ean 10.213 biztanle zituen 23,15 km²ko azaleran. Herriburua [[Nuevo Necaxa (Juan Galindo)|Nuevo Necaxa]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4501994
* Multimedia: Juan Galindo Municipality / Q4501994
# Juan Galo Leguizamón

Juan Galo de Leguizamón y Salinas (Salta, 1785eko urriaren 16a - San Miguel de Tucumán, 1868ko azaroaren 29a) Argentinako politikari, merkatari eta militarra izan zen, Independentzia Gerran, Gerra gautxoan eta Argentinako gerra zibiletan parte hartu zuena. Saltan zuen etxea Monumentu Historiko Nazional izendatu zuten 1979an eta gaur egun Casa de Leguizamón Museoa da.

## Biografia
### Familia

1830ean ezkondu zen (ahalordez) Córdoban Mercedes Goycoechea y Grimau-rekin, hil zena 1833an Juan Martín Leguizamón Goycoechea semea erditzearen ondorioz. Bigarren ezteiak 1839an Saltan Carlota Cobo de Ugartecherekin (Salta, 1821-1900; Manuela Josefa de Ugarteche y Posadas-en eta Juan Manuel López Cobo sarjertu maioraren alaba), Asunción, Delfín, Ángela, Juan José, Mercedes, Manuela eta Carlota Leguizamón Coboren gurasoak izanik.
Gainera, ezkontzaz kanpoko bere seme-alabak ziren, agian, besteak beste: Felipe Santiago Leguizamón Gauna, Francisco eta José Leguizamón Castellanos.

## Erreferentziak

* ↑ Acta de matrimonio Juan Galo Leguizamón-Carlota Cobo de Ugarteche. .
* 1 2 Ferrary Esquiú Storni, Carlos A. "Los Leguizamón". Salta,2001. Juan Galo de Leguizamón. Orri. 220-223.

## Kanpo estekak

* Datuak: Q5949694
# Juan García Atienza

Juan García Atienza (Valentzia, 1930ko uztailaren 18a - Ib., 2011ko ekainaren 16a) valentziar idazlea eta dokumentalista izan zen.

## Biografía

Madrilgo Universidad Complutensen Filologia Erromanikoa ikasi zuen. Zinema gidoigile, ekoizle, narratzaile, dokumentalista, telebista errealizadore, oso ezaguna egin zen argitaratutako historia magikoari buruzko lanei esker. Lan horri 1977tik ekin zion eta horrek ospe handia eman zion. Hasierako lanak beldurrezko eta zientzia-fikziozko ipuinak ziren. 1971n Televisión Españolan hasi zen lanean, saio desberdinak egitenː ezagunena Los Paladines telesaila. Telesailak ez zuen jarraipenik izan eta horrek literaturaren mundura bultzatu zuen. Neurri handi batean telebistarako eginiko dokumentalei esker Penintsulako txoko harrigarriak ezagutu zituen eta hori bere liburu arrakastatsuenen oinarri izan zen; horrela La meta secreta de los templarios liburua agertu zen. Honi beste askok jarraitu zioten, eskuarki gida moduan antolatutaː ezagunena Guía de la España mágica (1986).

## Filmak

* Los dinamiteros (1962). Zuzendaria.

## Dokumentalak

* El mensaje (1978) (http://www.youtube.com/watch?v=m2AxVyBf7TU)

## Liburuak
### Ipuinak

* La máquina de matar. Edhasa, 1973.
* Los viajeros de las gafas azules. Edhasa, 1973.

### Nobelak

* La forja de un linaje. Bartzelona: Styria, 2009. ISBN: 9788492520350

### Antropologia eta historia magikoa

* La meta secreta de los templarios. Bartzelona: Martínez Roca,1973. ISBN 978-84-270-3072-5
* Leyendas mágicas de España
* Leyendas del Camino de Santiago
* Leyendas insólitas
* La ruta sagrada
* Los santos paganos
* El legado templario
* La gran manipulación cósmica.
* Fiestas populares e insólitas. La España Mágica de la A a la Z. Bartzelona: Martínez Roca, 1998. ISBN: 9788427022164
* El milenio llega
* La historia no contada
* El misterio de los templarios. Madril: Edaf, 2000. ISBN: 9788441408074
* La mística solar de los templarios
* Los supervivientes de la Atlántida
* Elisabet II. La reina caprichosa. Bartzelona: La Esfera de los Libros, 2005. ISBN 978-84-9734-260-5
* Los enclaves templarios
* Regina Beatissima. La leyenda negra de Isabel la Católica
* El cáliz de la discordia
* El compromiso
* Los peregrinos del Camino de Santiago. Madril: Edaf, 2004. ISBN: 9788441414792

### Hiztegiak

* Diccionario Espasa de la Alquimia

## Erreferentziak

* ↑ Domingo Santos:http://www.bemonline.com/portal/index.php/serveis/1810-juan-garcia-atienza-una-vida-en-cuatro-fases
* ↑ http://es.scribd.com/doc/55208192/Juan-Garcia-Atienza-La-gran-manipulacion-cosmica

## Kanpo loturak

* (Gaztelaniaz) Bere heriotza ondoren argitaratutako lana.
* (Gaztelaniaz) Juan G.Atienza Pléyades Liburutegian
* (Gaztelaniaz) Juan García Atienza Lecturalian
* Datuak: Q9015540
# Juan Garbizu

Juan Garbizu (Lezo, Gipuzkoa, 1893ko uztailaren 5a - Errenteria, Gipuzkoa, 1930eko martxoaren 23a), «Zubigar» ezizenez (norberaren abizenaren silabei buelta emanda), euskal idazle eta itzultzailea izan zen.

## Bizitza

Zeruko Argia, Euskal Esnalea, Argia, Arantzazu eta Argentinako La Baskonia agerkarietan eman zituen argitara lan aipagarrienak. Obra nagusiak hauek dira: Ostegun Deuna (1924) olerkia, Euskera arrobitzat (1924) olerkia, Cervantesen Kixote (IX. kapituluaren itzulpena, 1928), La señora Cornelia Cervantesen liburuaren itzulpena (1928), Txori ausarditsuak (1929) ipuina, eta Aizkorri eta itsasoa (1929) bakarrizketa. Buenos Airesko Euskaltzaleak elkarteko lehen idazkaria izan zen.
1930wan, Errenteriara lanera zihoala (Real Compañía Asturiana enpresan zuen lanpostua bertan) tren batek harrapatu eta hil zuen.
Daniel Garbizu eta Tomas Garbizuren anaia zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Arranz, Iñaki. (2006). Hitza azti: saiakera. Alberdania, 119 or. ISBN 978-84-96310-71-1. (Noiz kontsultatua: 2023-04-30).
* ↑ «Garbizu Salaberria, Juan - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-04-30).

## Bibliografia

* Garbizu anaiak (Zubigar, Iruzubi, Tege) 1921-1936 (1991, Lezoko Udala)

## Kanpo estekak

* Juan Garbizu literaturaren zubitegian
* Datuak: Q12260985
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Juan Gabriel Uribe

Juan Gabriel Uribe Vegalara (Bogotá, 1961eko apirilaren 10a) Kolonbiako abokatua, kazetaria eta politikaria da, Alderdi Kontserbadoreko kidea. Errepublikako senataria, Bake ministroa, Ingurumen eta Garapen Iraunkorreko ministroa izan da. El Nuevo Siglo egunkariko zuzendaria da.
Juan Pablo Uribe El Nuevo Sigloko buruzagi kontserbadore eta zuzendariaren semea, Andeetako Unibertsitatean zuzenbidean lizentziatua da. Bizitza politikoan hasi zenetik, Alderdi Kontserbadoreari atxikita egon zen, 1998-2002 aldian alderdi horretako senatari izan zen, eta, tarte horretan, bake- aholkulari gisa ere aritu zen Caguaneko negoziazioen eszenatokian Andrés Pastranaren presidentetzan. Geroago, 2010eko presidentetzarako hauteskundeetarako, Noemí Sanín hautagaiaren kanpainako arduraduna izan zen.
Uribe El Nuevo Siglo egunkariko zuzendari ere izan zen. 2007an, Uribek Simón Bolívar Sari Nazionala jaso zuen urteko kazetari gisa.
2012an, Juan Manuel Santos Kolonbiako presidente zela, Uribe Ingurumen eta Garapen Iraunkorreko ministro izendatu zuten, Frank Pearl ordezkatuz (abian den bake prozesurako Kolonbiako Gobernuaren ordezkaritzaren parte da). Uribek 2012ko irailean hartu zuen kargua Ministerioan, eta ministro karguan egon zen 2013ko irailera arte, Luz Helena Sarmientok ordezkatu zuen arte, ministroen kabinetean bigarren berriztapen baten esparruan.

## Erreferentziak

* ↑ https://web.archive.org/web/20120907034601/http://www.elespectador.com/impreso/temadeldia/articulo-372368-medio-ambiente-el-nombre-de-paz-juan-gabriel-uribe
* ↑ https://web.archive.org/web/20140507050614/http://www.caracol.com.co/noticias/actualidad/el-exsenador-y-exconsejero-juan-gabriel-uribe-seria-el-nuevo-minambiente/20120831/nota/1753489.aspx

## Kanpo estekak

* Datuak: Q5949665
# Juan Gabriel Concepción

Juan Gabriel Concepción Zambrano (Berriz, 1972ko abuztuaren 7a -) euskal atleta da, pertika-jauzian aditua.
Bere inoizko markarik onena 5,70 metrokoa da, 1996ko uztailean Bartzelonan lortua.

## Ibilbidea

| Urtea | Txapelketa | Lekua | Emaitza |
| 1996 | Olinpiar Jokoak | Atlanta, | Kanporatua (kalifikazio erronda) |
| 1997 | Mediterranear Jokoak | Bari, | 2.a |

## Erreferentziak

* ↑ World men's all-time best pole vault
* ↑ www.iaaf.org
* ↑ www.sports-reference.com
* ↑ Mediterranean Games - GBR Athletics
* Datuak: Q6299835
# Kojšov

Kojšov Eslovakiako udalerri bat da, Gelnicako barrutian kokatuta. 31,80 km²ko azalera du eta 708 biztanle 2017ko datuen arabera.

## Historia

Idatzizko lehen aipamena 1368. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q247053
* Multimedia: Kojšov / Q247053
# Koka (itsasontzia)

    Artikulu hau itsasontziari buruzkoa da; beste esanahietarako, ikus «Koka».
Koka (nederlanderaz kok, eta hitz horretatik ekarria, euskaraz oskol esan nahi duena) Erdi Aroko belaontzi txiki bat izan zen, X. mendean agertu eta XII. mendean hedatu zirenak.
Baltiko aldean agertu ziren eta Hansak hedatu zuen. Eskualde horretan ugaria den haritzez eginak, masta bakarreko eta bela karratuko itsasontziak ziren. Euskal Herrian errotu eta fabrikatu ziren, baita ugari erabili ere Frantziako kostalde, Ingalaterra eta Flandesekin izandako harremanetan.
Donostian lehenago erabiltzen zen barku eredua, lema popako albo batean zeramana, baztertua izan zen eta, trukean, Arku Atlantikoan Baionako koka mota hedatu zen, lema popa erdialdean zuena (nafar lema ere deitua), eta garraio zama handiagoaz nabigazio hobea erdiesteko aukera ematen zuen. Gai ziren 250 tonarainoko zama eramateko eta, ordu arteko kabotajeko nabigazioaren ordez, itsas zabaleko nabigaziora oldartu zen. Euskal Herriko koka Hansakoaz (Bremen) desberdina zen.
Euskal Herrian, XIV. mendean jo zuen gailurra itsasontzi honen erabilerak. Giovanni Villani kronikari toskanarrak dioenez, euskaldunek sartu zuten koka barkua Mediterraneoan 1304an.

## Erreferentziak

* 1 2 «Bertan 23 - Gure Itsasontziak Kapitulo 9: XIV. Mendea» bertan.gipuzkoakultura.net (Noiz kontsultatua: 2018-06-29).
* 1 2 «Bertan 23 - Gure Itsasontziak Kapitulo 9: XIV. Mendea» bertan.gipuzkoakultura.net (Noiz kontsultatua: 2018-06-29).
* ↑ Urzainqui, T. Olaizola, J.M. 1998, 197-212. or.

## Bibliografia

* Urzainqui, Tomas; Olaizola, Juan M. (1998). La Navarra marítima. Pamplona: Pamiela ISBN 84-7861-284-1..

## Kanpo estekak

* Datuak: Q164057
* Multimedia: Cogs (ships) / Q164057
# Koka (landarea)

    Artikulu hau landareari buruzkoa da; beste esanahietarako, ikus «Koka».
Koka (Erythroxylum coca) (kitxuaz: kuka ) Erythroxylaceae familiako espezie fanerogamoa da, Hego Amerikako amazoniar Andeetan jatorria duena.
Jatorriko eskualdean bizi diren txibtxek, aimarek eta kitxuek analgesiko moduan erabili arren, beste lekuetan bere alkaloideak (batez ere kokaina) droga moduan erabiltzen dituztelako ezaguna da.

## Aldaerak

* Erythroxylum coca var. coca (1979)
* Erythroxylum coca var. ipadu (Plowman, 1979)
* Erythroxylum coca var. novo-granatense (D. Morris, 1889)
* Erythroxylum coca var. spruceanum (Burck)

## Kanpo estekak

* Datuak: Q158018
* Multimedia: Erythroxylum coca / Q158018
* Espezieak: Erythroxylum coca
# Koka (argipena)

Koka izenak hainbat adiera ditu:
# Kokapen geografiko

Kokapen geografikoa da testuinguru geografiko batean leku bat kokatzeko edozein modu.
Kokapenerako balio duen modu nagusia koordenatu geofrafikoen sistema da, lurrazaleko puntu bat bi zenbakirekin identifikatzeko aukera ematen duena (latitudea eta longitude geografikoa adierazten dituztenak). Georreferentzia edo geolokalizazioa funtsezko teknika da lan geografikorako.

## Kanpo estekak

* Datuak: Q2221906
* Multimedia: Places / Q2221906